Z A P I S N I K
35. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 24. travnja 2024. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Danijel Jagušt, Kruno Vuk, Jure Tomičić, Jadranka Apostolovski, Lorena Malec Mlinarić, Maja Pleić

ODSUTNI ČLANOVI VIJEĆA:
Mladen Kljaić

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 35. sjednicu Vijeća Mjesnog odbora Šestine.

Vijeće jednoglasno prihvaća zapisnik 34. sjednice Vijeća, održane 20. ožujka 2024. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Zahtjevi za korištenje prostora
1. Tekuća problematika 
1. Pitanja, prijedlozi i obavijesti


[bookmark: _Hlk154052100]Ad.1. Zahtjevi za korištenje prostora

Predsjednik Vijeća iznosi zahtjeve korisnika za povremeno korištenje prostora te daje na glasanje gdje Vijeće donosi sljedeće odluke:

· Udruga Priroda kretanja –odobravaju se traženi termini osim termina koji je zauzet 
· Udruga MNK Purger –odobravaju se traženi termini
· HNS – odobren traženi termin
· SKI klub ''Sljeme'' – odobravaju se traženi termini
· HDZ – odobren traženi termin

Vijeće je sve odluke o odobrenju termina donijelo jednoglasno i svi korisnici su već postojeći. 


Ad.2. Tekuća problematika

Predsjednik Vijeća otvara točku dnevnog reda o tekućoj problematici:
· Sanacija šahtova za oborinsku odvodnju u ulici Šestinska cesta i Benkov put su odrađeni
· Ulica Benkov put uskoro ide u sanaciju vodovodnih cijevi iz projekta grada te će se vjerojatno nakon toga odraditi i sanacije svih šahtova. Dio ulice Kelkovići koja je dio iste trase je prokopana te je kompletna trasa kopanja označena.
· Živica u Šestinskom prilazu i dalje nije sanirana te se po tome pitanju nema nikakvog pomaka, niti pritiska nadležnih službi kao ni postupanja po donesenom rješenju. Tvrtka ''Poljo prom'' je navodno dobila nalog no ništa se apsolutno nije dogodilo.
· Potrebno je bolje označiti pješački prijelaz kod spomenute živice jer je vidljivost jako slaba kao i preglednost pješačkog prijelaza
· Prometno ogledalo na izlazu iz ulice Bjelevina još nije postavljeno
· Tabla oznake ulice Herici još uvijek nedostaje
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· Najavljen je projekat izmjene cijevi gradskog vodovoda u ulici Šestinski Vijenac (od DVD-a Šestine do kružnog toka – Pantovčak) za vrijeme ljetnih praznika
· Radovi na dječjem igralištu kod DVD-a Šestine napreduju te je dodatno produljen rok zbog vremenskih neprilika.
· Kod dječjeg parka Sjevernjak još uvijek nedostaje kanta za otpad i obavijesna ploča te da se provjere sprave koje su se rasklimale
· Počela je podjela žutih spremnika za plastičnu i metalnu ambalažu te se očekuje kroz nekoliko dana da će biti podijeljeno na kompletnom području MO Šestine


Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

Vijećnica Maja Pleić napominje kako je u ulici Šestinski vrh (prema Vrhovcu) izliven beton na cesti kojeg bi trebalo ukloniti te orezati živicu koja se nadvila nad cestom kao tunel

Vijećnica Lorena Malec-Mlinarić ističe kako sprave na poučnoj stazi Miroslavac i dalje nisu sanirane te predstavljaju ugrozu za korisnike istih ili djecu.

Sjednica je završila u 18:00 sati. 


KLASA: 024-08/24-003/805
URBROJ: 251-13-11-2/003-24-2
U Zagrebu, 24. travnja 2024.

Zapisnik obradila: Mirela Gašpert Bertić

              Zapisnik vodio:             					 Predsjednik Vijeća
                Jure Tomičić  				        Mjesnog odbora Šestine:
		  			      Kruno Vuk	

